kalixlouiis/myanmar-wikipedia-corpus huggingface dataset:
ဖွဲ့စည်းပုံ စဉ် ရုံး၊အဖွဲ့အစည်း အမည် အမည် ရာထူး တာဝန် တာဝန်ထမ်းဆောင်ခြင်းစတင်ရက်ပြီးဆုံးရက်ရက်ပေါင်း၁ကာကွယ်ရေးဝန်ကြီးဌာနဗိုလ်ချုပ်ကြီး တင်အောင်စန်းဒုတိယဝန်ကြီးချုပ်နှင့်ပြည်ထောင်စုဝန်ကြီးဥက္ကဋ္ဌ၁၃ ဖေဖော်ဝါရီ ၂၀၂၄၂ကာကွယ်ရေးဦးစီးချုပ်ရုံး(ကြည်း)ဗိုလ်ချုပ်ကြီး ‌ေကျာ်စွာလင်းညှိနှိုင်းကွပ်ကဲရေးမှူး(ကြည်း၊ရေ၊လေ)ဒုတိယဥက္ကဋ္ဌ၁၃ ဖေဖော်ဝါရီ ၂၀၂၄၃ပြည်ထဲရေးဝန်ကြီးဌာနဒုတိယဗိုလ်ချုပ်ကြီး ထွန်းထွန်းနောင်ပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၄နယ်စပ်ရေးရာဝန်ကြီးဌာနဒုတိယဗိုလ်ချုပ်ကြီး ရာပြည့်ပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၅ဥပဒေရေးရာဝန်ကြီးဌာနဒေါက်တာသီတာဦးပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၆ပြန်ကြားရေးဝန်ကြီးဌာနဦးမောင်မောင်အုန်းပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၇သာသနာရေးနှင့်ယဉ်ကျေးမှုဝန်ကြီးဌာနဦးတင်ဦးလွင်ပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၈ လူဝင်မှုကြီးကြပ်ရေးနှင့်ပြည်သူ့အင်အားဝန်ကြီးဌာနဦးမြင့်ကြိုင်ပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၉ အလုပ်သမားဝန်ကြီးဌာန ဦးမြင့်နောင်ပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၁၀ပညာရေးဝန်ကြီးဌာနဒေါက်တာညွန့်ဖေပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၁၁ကျန်းမာရေးဝန်ကြီးဌာနဒေါက်တာသက်ခိုင်ဝင်းပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၁၂တိုင်းရင်းသားလူမျိုးများရေးရာဝန်ကြီးဌာန ဦးခွန်သန့်‌‌ော်ထူးပြည်ထောင်စုဝန်ကြီးအဖွဲ့ဝင်၁၃ ဖေဖော်ဝါရီ ၂၀၂၄၁၃စစ်ထောက်ချုပ်ရုံးဒုတိယဗိုလ်ချုပ်ကြီး ‌ော်ဟိန်းစစ်ထောက်ချုပ်အဖွဲ့ဝင်၁၃ ဖေဖော်ဝါရီ ၂၀၂၄၁၄စစ်ဥပဒေချုပ်ရုံးဒုတိယဗိုလ်ချုပ်ကြီး မျိုးသန့်နိုင်စစ်ဥပဒေချုပ်အဖွဲ့ဝင်၁၃ ဖေဖော်ဝါရီ ၂၀၂၄၁၅တပ်မတော်လေ့ကျင့်ရေးအရာရှိချုပ်ရုံးဒုတိယဗိုလ်ချုပ်ကြီး ထိန်ဝင်းတပ်မတော်လေ့ကျင့်ရေးအရာရှိချုပ်အဖွဲ့ဝင်၁၃ ဖေဖော်ဝါရီ ၂၀၂၄၁၆ဆေးဝန်ထမ်းညွှန်ကြားရေးမှူးရုံးဗိုလ်ချုပ် ကိုကိုလွင်ညွှန်ကြားရေးမှူးအဖွဲ့ဝင်၁၃ ဖေဖော်ဝါရီ ၂၀၂၄၁၇စစ်ရေးချုပ်ရုံးဒုတိယဗိုလ်ချုပ်ကြီး စိုးမင်းဦးစစ်ရေးချုပ်အတွင်းရေးမှူး၁၃ ဖေဖော်ဝါရီ ၂၀၂၄၁၈ပြည်သူ့စစ်နှင့်နယ်ခြားတပ်များညွှန်ကြားရေးမှူးရုံး ဗိုလ်ချုပ် အောင်ပိုင်ဦးညွှန်ကြားရေးမှူးတွဲဖက်အတွင်းရေးမှူး၁၃ ဖေဖော်ဝါရီ ၂၀၂၄ လက်အောက်ခံအဖွဲ့အစည်းများ ၂၀၂၄ ခုနှစ် ဖေဖော်ဝါရီ ၁၄ ရက် တွင် ပြည်သူ့စစ်မှုထမ်းဆင့်ခေါ်ရေး ဗဟိုအဖွဲ့ က ၎င်း၏ လက်အောက်တွင် ထားရှိမည့် နေပြည်တော်ကောင်စီ ပြည်သူ့စစ်မှုထမ်းဆင့်ခေါ်ရေးအဖွဲ့ နှင့် တိုင်းဒေသကြီး သို့မဟုတ် ပြည်နယ် ပြည်သူ့စစ်မှုထမ်းဆင့်ခေါ်ရေးအဖွဲ့ များအား အဖွဲ့ဝင် ၉ ဦး စီဖြင့် ဖွဲ့စည်းသည်။
(က) နေပြည်တော်ကောင်စီ ပြည်သူ့စစ်မှုထမ်းဆင့်ခေါ်ရေး အဖွဲ့ စဉ် ရာထူး တာဝန်၁နေပြည်တော်ကောင်စီ ဥက္ကဋ္ဌ ဥက္ကဋ္ဌ ၂ဒုတိယတိုင်းမှူးနေပြည်တော်တိုင်းစစ်ဌာနချုပ်ဒုတိယဥက္ကဋ္ဌ(၁)၃နေပြည်တော်ကောင်စီဝင်၊ အဖွဲ့ဝင် ၁ ဒုတိယဥက္ကဋ္ဌ(၂)၄နေပြည်တော်ကောင်စီဝင်၊ အဖွဲ့ဝင် ၃ အဖွဲ့ဝင်၅ညွှန်ကြားရေးမှူးချုပ် ဥပဒေရေးရာဝန်ကြီးဌာန အဖွဲ့ဝင်၆ဦးစီးဗိုလ်မှူးကြီး(စစ်ရေး) နေပြည်တော်တိုင်းစစ်ဌာနချုပ် အဖွဲ့ဝင်၇ရဲတပ်ဖွဲ့မှူး နေပြည်တော်ရဲတပ်ဖွဲ့ အဖွဲ့ဝင်၈ နေပြည်တော်ကောင်စီဦးစီးမှူး လူဝင်မှုကြီးကြပ်ရေးနှင့်ပြည်သူ့အင်အားဝန်ကြီးဌာန အဖွဲ့ဝင်၉ အုပ်ချုပ်ရေးမှူး နေပြည်တော်အထွေထွေအုပ်ချုပ်ရေးဦးစီးဌာနအတွင်းရေးမှူး (ခ) တိုင်းဒေသကြီး သို့မဟုတ် ပြည်နယ် ပြည်သူ့စစ်မှုထမ်းဆင့်ခေါ်ရေး အဖွဲ့ များ စဉ် ရာထူး တာဝန်၁ဝန်ကြီးချုပ်တိုင်းဒေသကြီး သို့မဟုတ် ပြည်နယ်အစိုးရအဖွဲ့ ဥက္ကဋ္ဌ ၂ဒုတိယတိုင်းမှူးသက်ဆိုင်ရာတိုင်းစစ်ဌာနချုပ်ဒုတိယဥက္ကဋ္ဌ(၁)၃လုံခြုံရေးနှင့်နယ်စပ်ရေးရာဝန်ကြီး တိုင်းဒေသကြီး သို့မဟုတ် ပြည်နယ်အစိုးရအဖွဲ့ဒုတိယဥက္ကဋ္ဌ(၂)၄လူမှုရေးရာဝန်ကြီး တိုင်းဒေသကြီး သို့မဟုတ် ပြည်နယ်အစိုးရအဖွဲ့ အဖွဲ့ဝင်၅တိုင်းဒေသကြီး သို့မဟုတ် ပြည်နယ်ဥပဒေချုပ် အဖွဲ့ဝင်၆ဦးစီးဗိုလ်မှူးကြီး (စစ်ရေး) သက်ဆိုင်ရာတိုင်းစစ်ဌာနချုပ် အဖွဲ့ဝင်၇ရဲတပ်ဖွဲ့မှူး တိုင်းဒေသကြီး သို့မဟုတ် ပြည်နယ်ရဲတပ်ဖွဲ့ အဖွဲ့ဝင်၈ တိုင်းဒေသကြီး သို့မဟုတ် ပြည်နယ်ဦးစီးမှူး လူဝင်မှုကြီးကြပ်ရေးနှင့်ပြည်သူ့အင်အားဝန်ကြီးဌာန အဖွဲ့ဝင်၉ တိုင်းဒေသကြီးသို့မဟုတ်ပြည်နယ်အထွေထွေအုပ်ချုပ်ရေးဦးစီးမှူး အတွင်းရေးမှူး ဆက်စပ်ဖတ်ရှုရန် မြန်မာနိုင်ငံ၏ ပြည်သူ့စစ်မှုထမ်းဥပဒေ ဥပဒေအရ စစ်မှုထမ်းခြင်း ဝီကီရင်းမြစ်ရှိ ပြည်သူ့စစ်မှုထမ်းဥပဒေ ကိုးကား Category:မြန်မာနိုင်ငံရှိ အစိုးရအဖွဲ့အစည်းများ Category:စစ်ရေး Category:ကာကွယ်ရေး။
Disk Cleanup (cleanmgr.exe) သည် မိုက်ခရိုဆော့ဝင်းဒိုးတွင် ပါဝင်သည့် ကွန်ပျူတာထိန်းသိမ်းမှုဆိုင်ရာဆော့ဝဲ ဖြစ်သည်။
၎င်းဆော့ဝဲကို ကွန်ပျူတာ၏ ဟာ့ဒစ်နေရာများ ရှင်းလင်းရန်အတွက် အသုံးပြုသည်။
ဤဆော့ဝဲကို မိုက်ခရိုဆော့သည် ဝင်းဒိုး ၉၈ တွင် စတင်မိတ်ဆက်ခဲ့ပြီး ထိုအချိန်မှစတင်ကာ မိုက်ခရိုဆော့ဝင်းဒိုးဗားရှင်းများတွင် ပါဝင်သည့် ဆော့ဝဲတစ်ခု ဖြစ်လာခဲ့သည်။
၂၀၁၈ ခုနှစ်တွင် ဝင်းဒိုး ၁၀ ၏ ဗားရှင်း 1803 နှင့်အတူ Settings app တွင် ဒုတိယ cleanup utility တစ်ခုကို မိတ်ဆက်ခဲ့သည်။
သို့သော်လည်း Disk Cleanup ဆော့ဝဲသာ ဝင်းဒိုးနှင့်အတူ ကျန်ရှိခဲ့သည်။
အကြောင်းအရာ ဤဆော့ဝဲသည် အချိန်ကြာမြင့်စွာ အသုံးပြုမှုမရှိသည့် ဖိုင်များကို ရှာဖွေပြီး အသုံးပြုသူသည် ထိုဖိုင်များကို ဖျက်ပစ်နိုင်ရန် လုပ်ဆောင်ပေးသည်။
ဖျက်ပစ်နိုင်ရန် ရှာဖွေပေးသည့် ဖိုင်အမျိုးအစားများတွင် အောက်ပါတို့ ပါဝင်သည်။
"Windows Update Cleanup": ကွန်ပျူတာစနစ်အတွင်း ထည့်သွင်းပြီး ဖြစ်သည့် Windows updates ၏ ကော်ပီဖိုင်များ "Microsoft Defender Antivirus": Microsoft Defender Antivirus မှ လိုအပ်မှုမရှိတော့သည့် ယာယီဖိုင်များ "Windows Update log files": troubleshooting ပြုလုပ်ရန်အတွက် ဝင်းဒိုးမှ ဖန်တီးထားသည့် Log files များ "Downloaded Program Files" (deprecated): အင်တာနက်မှတဆင့် Internet Explorer ဆော့ဝဲက ဒေါင်းလုပ်ပြုလုပ်ခဲ့သည့် ActiveX controls and Java applets "DirectX Shader Cache": လုပ်ဆောင်မှုအရှိန်ကို မြှင့်တင်ရန် DirectX က ဖန်တီးလိုက်သည့် ဗီဒီယိုဂိမ်းများ "Delivery Optimization Files": Delivery Optimization က ဒေါင်းလုပ်ပြုလုပ်ခဲ့သည့် ယာယီ ဖိုင်များ "Device driver packages": device drivers ထည့်သွင်းရန် အသုံးပြုခဲ့သည်များနှင့် အခြားမလိုအပ်သည်များ "Language Resource Files": ဖောင်းပွနေသည့် ဖိုင်များအား မလိုအပ်ပါက ဖယ်ရှားခြင်း "Recycle Bin": လက်ရှိအသုံးပြုနေသူအတွက်သာ ခွင့်ပြုထားသည့် Recycle Bin ရှိ အချက်အလက်ဖိုင်များ "Temporary Files": အသုံးပြုခြင်း မရှိသော၊ အနည်းဆုံး ၄၈ နာရီမတိုင်မီက ဖန်တီးထားခဲ့သည့် ယာယီဖိုဒါအတွင်းရှိ ဖိုင်များ ကိုးကား ကဏ္ဍ:ဝင်းဒိုး ဆော့ဝဲလ်။
လမင်း၏ အလင်းအမှောင် အစိတ်အပိုင်းကို တိထီဟုခေါ်သည်။
တိထီကို တစ်လုံး နှစ်လုံး စသည်ဖြင့် ခေါ်ဆိုလေ့ရှိသည်။
လမင်း၏ မျက်နှာပြင်တစ်ခုလုံးကို ၁၅ စိတ်စိတ်၍သတ်မှတ်ထားသည်။
တစ်စိတ်သည် ပျမ်းမျှ တစ်ရက်နှင့်အလားတူသည်။
လဆန်းပိုင်းတွင်ရှိသော တိထီတစ်လုံးသည် လမင်း၏မျက်နှာပြင် ၁၅ စိတ်ရှိသည့်အနက် တစ်စိတ်လင်း၍ ၁၄ စိတ် မည်းမှောင်နေခြင်းကို ဆိုလိုသည်။
တိထီ နှစ်လုံးသည် ၂ စိတ်လင်း၍ ၁၃ စိတ် မည်းမှောင်နေသည်ကို ဆိုလိုသည်။
ဤသို့ဖြင့် တစ်ရက်ထက် တစ်ရက် အလင်းတိုးလာရာ ၁၅ ရက်သို့မဟုတ် လဆုတ် ၁ ရက် ၂ ရက်ခန့်တွင် တိထီသည် သုညဖြစ်သည်။
(သုည သည် ၁၅ ၏တန်ဖိုးပင်ဖြစ်သည်။
) ယင်းသုညတွင် လမင်း၏ မျက်နှာပြင်တွင် အမည်းထုမရှိတော့ခြင်းပင်ဖြစ်ပြီး ထိုရက်တွင် လသည် အပြည့်အဝပြည့်သည်။
၎င်းကို "ပုဏ္ဏမီတိထီ" ဟုခေါ်သည်။
"လပြည့်တိထီ"ပင် ဖြစ်သည်။
ထိုမှ လဆုတ်ပိုင်းသို့ တဖြည်းဖြည်း မည်းမှောင်လာရာ လဆုတ်တိထီ တစ်လုံးတွင် လမင်းမျက်နှာပြင် ၁ စိတ်မည်း၍ ၁၄စိတ်လင်းခြင်း၊ လဆုတ်တိထီ ၂ လုံးတွင် လမင်းမျက်နှာပြင် ၂ စိတ်မည်း၍ ၁၃ စိတ်လင်းခြင်း စသည်ဖြင့် တဖြည်းဖြည်း တိထီအလုံးအရ အမည်းရောင်များလာသည်။
လကွယ်နေ့ သို့မဟုတ် နောက်ဆန်း ၁ ရက် ၂ ရက်ခန့်တွင် တိထီ ၁၅ လုံးပြည့်၍ သုညဖြစ်လေသည်။
၎င်း သုညတိထီတွင် လမင်းအတိအကျကွယ်ပျောက်သော လကွယ်အစစ်ဖြစ်သည်။
၎င်းသည် "အမာဝသီတိထီ" "လကွယ်တိထီ" ဖြစ်သည်။
"သင့်အတွက် နေ့စဉ်အကြံပေး ဒိုင်ယာရီ ၂၀၂၄"။
တိထီကို ၆၀ စိတ်စိတ်လျှင် ဃဋီ ဖြစ်သည်။
ဃဋီ ၆၀ ပြည့်လျှင် တိထီ တစ်လုံးတိုးသည်။
လ က ကမ္ဘာကို တစ်ပတ်ပတ်ရန်ကြာချိန်သည် ၂၉.၅၃၀၅၈၉ ရက် (၂၉ ရက်၊ ၁၂ နာရီ၊ ၄၄ မိနစ်၊ ၂.၉ စက္ကန့်) ဖြစ်သည်။
အလွယ်ပြောရလျှင် ၂၉ ရက်ခွဲ (၂၉.၅ ရက်) ဖြစ်သည်။
ထို့ကြောင့် မြန်မာလများတွင် ရက်မစုံ ၂၉၊ ရက်စုံ ၃၀ ရက် တစ်လှည့်စီထားပြီး ရက်ကို ညှိထားသည်။
အနည်းငယ် ကွာဟလာသည့် အချိန်များကို ပေါင်းစု၍ လထပ်ခြင်း ရက်ငင်ခြင်းဖြင့် ရက်ပြန်ပြင်ယူကြရသည်။
ထို့ကြောင့် လပြည့်၊ လကွယ်နေ့များနှင့် အမှန်တကယ် လပြည့်ခြင်း လကွယ်ခြင်းများသည် မကြာခဏဆိုသလို ကွာဟနေခြင်းမျိုးရှိတတ်သည်။
လပြည့်နေ့များတွင်ပင် ကွာဟမှုများရှိနေတတ်သည်အတွက် အခါပေးပညာများ၊ အစီအရင်ပညာများတွင် လဆန်း၊ လဆုတ်ထက် တိထီကို ပို၍ သုံးစွဲကြသည်။
"နက္ခတ္တဗေဒသိပ္ပံ စာပေးစာယူသင်တန်း"၊ ဆရာကာလာစန်။
'' thumb|တိထီတွက်ပုံ လ က ကမ္ဘာကို ပတ်သည့် ၃၆၀ ဒီကရီအား လဆန်း ၁၈၀ ဒီကရီ၊ လဆုတ် ၁၈၀ ဒီကရီပိုင်းခြားထားသည်။
လဆန်းတွင် ၁၅ ပိုင်း လဆုတ်တွင် ၁၅ ပိုင်း ပိုင်းခြားခြင်းအားဖြင့် တိထီတစ်လုံးတွင် ၁၂ ဒီကရီရှိသည်။
(၁၈၀ / ၁၅ = ၁၂ ဒီကရီ)။
အကိုးအကား ကဏ္ဍ:အချိန်၏ ယူနစ်များ ကဏ္ဍ:နက္ခတ္တဗေဒ သမိုင်း ကဏ္ဍ:ပြက္ခဒိန်။
သုဒ္ဓဒိန် ဟူသည်မှာ သုဒ္ဓ = စင်ကြယ်သော၊ ဒိန = ရက်၊ သုဒ္ဓ+ဒိန = စင်ကြယ်သောရက်ဟု အဓိပ္ပာယ်ရသည်။
၎င်းမှာ ရက်စုံခြင်းမစုံခြင်းမရှိဘဲ နှစ်ဆန်းတစ်ရက်နေ့မှ စတင်ရေတွက်ခြင်းဖြစ်သည်။
မြန်မာတို့၏ နှစ်ဆန်းတစ်ရက်သည် သုဒ္ဓဒိန် ၁ ရက်ဖြစ်သည်။
နှစ်ဆန်း ၂ ရက်သည် သုဒ္ဓဒိန် ၂ ရက်ဖြစ်သည်။
ဤသို့ဖြင့် တိုး၍ ရေတွက်လာခဲ့ပြီး သုဒ္ဓဒိန်ရက်ပေါင်း ၃၆၅ ရက်၊ တစ်ခါတစ်ရံ နာရီအပိုအစွန်းကြောင့် ၃၆၆ ရက်ရသောအခါ နောက်တစ်နှစ်၏ သင်္ကြန်တက်ရက်ဖြစ်ပြီး နှစ်တစ်နှစ်ကူးသည်။
အကိုးအကား "နက္ခတ္တဗေဒသိပ္ပံ စာပေးစာယူသင်တန်း"၊ ဆရာကာလာစန်။
၁၉၇၀၊ ရန်ကုန်။
ကဏ္ဍ:မြန်မာ့ ဓလေ့ထုံးစံ။
ဘာသာ ဟူသည်မှာ အောက်ပါတို့အနက် တစ်ခုခု ဖြစ်နိုင်သည်။
ဘာသာစကား ဘာသာတရား ဘာသာဗေဒ။
အမေရိကန် လက်ဖြောင့်စစ်သည် ကားလို့ ဟတ်ချ်ကော့၏ အဆိုအရ အပါချီ သည် ဗီယက်နမ်စစ်ပွဲ အတွင်း ဗီယက်ကောင်းအတွက် အမျိုးသမီး လက်ဖြောင့်စစ်သည် တစ်ဦးဖြစ်ပြီး စစ်ကြောရေးမှူးလည်းဖြစ်သည်။
အမည်ရင်းကို ထုတ်ဖော်မ‌ပြောသော်လည်း၊ အမေရိကန်မရိန်း နှင့် တောင်ဗီယက်နမ် တပ်ဖွဲ့ဝင်များကို ညှင်းပန်းနှိပ်စက်၍ သတင်းယူရာတွင် သူမအသုံးပြုသောနည်းလမ်းများသည် သွေးထွက်လွန်၍ သေဆုံးစေသောကြောင့် အမေရိကန်တပ်မတော်က သူမအား “အပါချီ”ဟု သိထားကြောင်း ဟတ်ချ်ကော့မှ ပြောကြားခဲ့သည်။
မရိန်းလက်ဖြောင့်တပ်ဖွဲ့ ဝင်ဖြစ်သော ဟတ်ချ်ကော့၏ အဆိုအရ သူမသည် ၁၉၆၆ ခုနှစ်တွင် အသတ်ခံခဲ့ရကြောင်း သိရသည်။
လူမှုဗေဒပညာရှင် ဂျယ်ရီလမ်းဘတ်သည် အပါချီ အမှန်တကယ်ရှိမရှိ နှင့် သူမ၏ ဇာတ်ကြောင်းများမှန်ကန်မှုရှိမရှိအပေါ် ဒွိဟဖြစ်ကာ ဗီယက်နမ်အမျိုးသမီးများကို လူသားမဆန်အောင် သိက္ခာချရန် ရည်ရွယ်၍ ဇာတ်လမ်းကို ဒဏ္ဍာရီတစ်ခုသဖွယ် ပုံဖော်ထားခြင်း ဖြစ်နိုင်သည်ဟု ယူဆသည်။
ဟတ်ချ်ကော့၏ အပါချီကို သတ်သောဇာတ်လမ်းတွင် လိင်ပိုင်းဆိုင်ရာအမြတ်ထုတ်ခြင်း အရိပ်အရောင်များပါဝင်နေပြီး ယင်းသည် ဗီယက်နမ်အမျိုးသမီးများအပေါ် အမေရိကန်တို့၏လိင်ပိုင်းဆိုင်ရာအကြမ်းဖက်မှုနှင့် ဆက်စပ်နေကြောင်း အူဂို ဖရာကတ်စာမှ မှတ်ချက်ချသည်။
ဟတ်ချ်ကော့၏‌ပြောကြားချက် ၁၉၈၄ နှင့် ၁၉၈၅ ခုနှစ်အတွင်း ဂျွန် ပလာစတာ မှပြုလုပ်သောအမေးအဖြေကဏ္ဍတစ်ခုတွင် ဟတ်ချ်ကော့က အပါချီသည် လက်ဖြောင့်တပ်စုတစ်ခုကို ဦးဆောင်ကာ ယနေ့ခေတ် ဗီယက်နမ်နိုင်ငံအလယ်ပိုင်း ဒါနန်း မြို့ပြင်ဘက်ရှိ တောင်ကုန်း ၅၅ အနီးတွင် မရိန်းတပ်သားများအား ညှဉ်းပန်းနှိပ်စက်နေခဲ့ကြောင်း ပြောကြားခဲ့သည်။
ချားလ်ဟန်ဒါဆန်မှထုတ်ဝေသော ဟတ်ချ်ကော့၏ လုပ်ဇာတ်ဆန်ဆန် ဘဝဇာတ်ကြောင်းတွင်မူ အပါချီသည် ဖမ်းဆီးခံအမေရိကန်စစ်သားများကို ၎င်းတို့၏ရဲဘော်များ ကြားနိုင်လောက်သောအကွာအဝေးအတွင်း ညှဉ်းပန်းနှိပ်စက်နေသည် ဟုဖော်ပြထားသည်။
သို့သော် ဗီယက်နမ်စစ်ပွဲကို လေ့လာနေသော ပညာရှင်များက ဤအဆိုများသည် မမှန်ဟု ယူဆကြသည်။
ဟတ်ချ်ကော့၏ဇာတ်လမ်းအရ သူသည် လက်ဖြောင့်အကူ ဂျင်မ်လမ်းန် နှင့်အတူ အပါချီကို အဝေးမှ ပစ်သတ်ခဲ့သည်ဟုဆိုသည်။
သမိုင်းကြောင်း အမြင်ရှုထောင့်များ ဂျယ်ရီလမ်းဘတ် သည် ဇာတ်လမ်းကို ဒဏ္ဍာရီတစ်ခုအဖြစ်သာ ရှုမြင်သည်။
အမျိုးသမီးများသည် မြောက်ဗီယက်နမ် တပ်မတော်နှင့် ဗီယက်ကောင်းတပ်ဖွဲ့များတွင် ရာထူးစွမ်းရည်အမျိုးမျိုးဖြင့် တာဝန်ထမ်းဆောင်ခဲ့သော်လည်း ဗီယက်နမ်စစ်ပွဲအတွင်း ရှေ့တန်းတိုက်ပွဲများတွင် တိုက်ခိုက်ရေးတာဝန်ယူခဲ့ကြောင်း သက်သေအထောက်အထား အလွန်နည်းပါးသည့်အပြင် ကွပ်ကဲမှုကဏ္ဍများတွင် ပို၍ပင် နည်းပါးကြောင်း ၎င်းက ထောက်ပြသည်။
စွပ်စွဲထားသကဲ့သို့ အပါချီ၏ အမေရိကန် စစ်သုံ့ပန်းများအပေါ် ပြုမူဆက်ဆံပုံများသည် သက်သေပင်မရှိသော်လည်း ဗီယက်နမ်လူမျိုးများကို ကမ်းကုန်အောင် ရက်စက်ယုတ်မာတတ်သည်ဟု သိက္ခာချ၍ သမိုင်းဝင်မှတ်တမ်းများကို လမ်းမှားရောက်စေသည်ဟုလည်း ၎င်းက ဆိုသည်။
အပါချီကဲ့သို့သော ဇာတ်ကောင်များသည် "သမိုင်းစာအုပ်များထက် ရုပ်ပြစာအုပ်များတွင် ပိုမိုတွေ့ရှိနိုင်သည်" ဟုဆိုခြင်းဖြင့် နိဂုံးချုပ်ခဲ့သည်။
ထို့အပြင် ဟန်ဒါဆန် ရွှန်းရွှန်းဝေအောင်ဖော်ပြထားသော အပါချီ၏ အမေရိကန် မရိန်းတပ်သားတစ်ဦးအားနှိပ်စက်ခန်းတွင် မျက်နှာကို ကွမ်းတံတွေးများ ထွေးချခဲ့ခြင်း နှင့် ဗီယက်နမ်စစ်ပြန်များကို အမျိုးသမီးများက တံတွေးဖြင့်ထွေးသည့် မြို့ပြပုံပြင်တို့သည် လမ်းဘတ်အတွက် တပြိုင်တည်းစိတ်ဝင်စားစရာဖြစ်လာသည်။
၎င်းကထပ်မံချဲ့ထွင်ပြောဆိုသည်မှာ ဗီယက်နမ်အမျိုးသမီးတိုက်ခိုက်ရေးသမားများအပေါ် အမေရိကန်တို့၏ရေပန်းစားလာသောအာရုံစိုက်မှုသည် ဗီယက်နမ်ရန်သူတို့၏ အမျိုးသမီးတန်းတူဝါဒ တစိတ်တဒေသကြောင့် ဖြစ်ကြောင်း၊ ဤသည်မှာပင် လူကြိုက်များသော ပြန်ကြားရေးကဏ္ဍများနှင့် အမေရိကန်တို့၏ ဗီယက်နမ်အမှတ်တရများတွင် အဓိကအစိတ်အပိုင်းတစ်ခုဖြစ်လာသည်ဟု ယူဆကြောင်းဖြစ်သည်။
လမ်းဘတ်၏ အဆိုအရ အပါချီသည် စစ်ရှုံးခဲ့ရသည့်အငုံ့စိတ်မှ ပေါက်ဖွားလာသော စိတ်ကူးယဉ်ဇာတ်ကောင်ဖြစ်ပြီး ခွန်အားနည်းသော အမျိုးသမီး စစ်သည်တော်သည် ယောက်ျားမာန၊ ဘုန်းလက်ရုံးတို့ကို အလဲထိုးခံရခြင်း နှင့် စစ်မှူးရှုံးနိမ့်မှု အခြေအနေ တို့၏သင်္ကေတဖြစ်သည်။
ဟန်ဒါဆန်ပြန်ပြောသော ဟတ်ချ်ကော့၏ဇာတ်လမ်းသည် အညှီအဟောက်ဆန်သလို အပါချီ၏ရုပ်ရည်ကို ဆွဲဆောင်မှုနှင့်ရွံရှာဖွယ်ကို ပေါင်းစပ်ပြီး အာရုံပြုမိစေသည် ဟု အူဂို ဖရာကတ်စာက ယူဆသည်။
ဟတ်ချ်ကော့နှင့် အခြား အမေရိကန်မရိန်းတပ်သားများ သူမဆီးသွားစဉ် ထောက်လှမ်းခဲ့သည်ဟူသော အရေးအသားကြောင့် ဇာတ်လမ်းတွင် လိင်ပိုင်းဆိုင်ရာ ချောင်းကြည့်အာသာဖြေခြင်းပုံစံများပါဝင်သည်ဟုလည်း သူက ယူဆသည်။
ဟတ်ချ်ကော့ပြောပြသော အမျိုးသားများအပေါ် ကျူးလွန်သည့် လိင်ပိုင်းဆိုင်ရာအကြမ်းဖက်မှုများအပါအဝင် အပါချီ၏ရက်စက်ကြမ်းကြုတ်မှုသည် အမေရိကန်တို့၏ ဒေသခံအမျိုးသမီးများအပေါ် အမှန်တကယ်ကျူးလွန်ခဲ့သော မုဒိမ်းကျင့်မှုနှင့် လိင်ပိုင်းဆိုင်ရာအကြမ်းဖက်မှုများကို ပြောင်းပြန်လှန်ထားခြင်းသာဖြစ်သည်ဟု သူကရှုမြင်သည်။
ရေပန်းစားမှု ဟတ်ချ်ကော့ပြောပြသော အပါချီနှင့် ရင်ဆိုင်ရခြင်းသည် ရာဇဝင်ရုပ်သံလိုင်း ၏ မှတ်တမ်းရုပ်ရှင် ဇာတ်လမ်းတွဲဖြစ်သော လက်ဖြောင့်:သေလမ်းနီးသော တာဝန်များ မှ အပိုင်းတစ်ခုအတွက် အခြေခံဇာတ်လမ်းဖြစ်သည်။
Full Metal Jacket ရုပ်ရှင်မှ အမျိုးသမီး လက်ဖြောင့်စစ်သည် သည် အပါချီ၏ဇာတ်လမ်းကို ဉာဏ်ကွန့်မြူးထားခြင်းဖြစ်သည်ဟု လမ်းဘတ်ကမြင်သည်။
ကိုးကား ကဏ္ဍ:၁၉၆၆ ကွယ်လွန်သူများ ကဏ္ဍ:၁၉၃၆ မွေးဖွားသူများ။
ရခိုင်ပြည်အမျိုးသားညီညွတ်ရေးပါတီ (; NUPA) သည် မြန်မာနိုင်ငံ၊ ရခိုင်ပြည်နယ်ရှိ နိုင်ငံရေးအဖွဲ့အစည်းနှင့် လက်နက်ကိုင်အဖွဲ့ ဖြစ်သည်။
၁၉၉၄ ခုနှစ်တွင် ရခိုင်ပြည်ကွန်မြူနစ်ပါတီ အပါအဝင် အမျိုးသားရေးအဖွဲ့လေးဖွဲ့ ပူးပေါင်းကာ တည်ထောင်ခဲ့သည်။
၁၉၉၄ ခုနှစ်တွင် ရခိုင်ပြည် လွတ်မြောက်ရေး တပ်မတော် (Arakan Liberation Army - ALA) မှ တော်လှန်ရေးလမ်းကြောင်းသစ် ဖောက်လိုသည့် ဗိုလ်ခိုင်ရာဇာဦးဆောင်သော တပ်ဗိုလ်တပ်မှူးများက ရခိုင်တပ်မတော် (Arakan Army - AA)ကိုထူထောင်ခဲ့သည်။
၁၉၉၅ ခုနှစ်တွင် အိန္ဒိယရှိ AASYC အဖွဲ့ဝင်များမှလွဲ၍ တခြား AASYC အဖွဲ့ဝင်များသည် NUPA နှင့်လည်းကောင်း၊ ANGA သည် AA နှင့်လည်းကောင်း ပူးပေါင်းသည်။
၁၉၉၈ ဖေဖော်ဝါရီလတွင် အိန္ဒိယနိုင်ငံ အက်ဒမန်ကျွန်းတွင် လျှို့ဝှက်အခြေစိုက်ရန် အိန္ဒိယထောက်လှမ်းရေး လက်ဖတင်နင်ကာနယ် Biswajit Singh Grewal ၏ ဖိတ်ခေါ်မှုကြောင့် ပင်လယ်ကြောင်းမှထွက်ခွါခဲ့ရာ ဗမာစစ်အစိုးရနှင့် အိန္ဒိယထောက်လှမ်းရေးတို့၏ ပူးပေါင်းလုပ်ကြံမှုကြောင့် ရခိုင်ပြည်တပ်မတော်၏ စစ်ဦးစီးချုပ် ဗိုလ်ချုပ်ခိုင်ရာဇာကျဆုံးခဲ့ရပြီး AASYC/ANGA ရဲဘော်ဟောင်းများ အများအပြားလည်း အိန္ဒိယနိုင်ငံ အကျဉ်းထောင်များတွင် နှစ်ပေါင်း(၁၀)ကျော် အကျဉ်းချခံခဲ့ရသည်။
၂၀၂၀ ဒီဇင်ဘာလတွင် NUPA/AA မျက်နှာစုံညီ အစည်းအဝေးမှ ဗဟိုကော်မတီ အများစု သဘောတူညီချက်ဖြင့် (NUPA/AA) ကိုဖျက်သိမ်းလိုက်ကာ ရက္ခိုင့်အမျိုးသား အဖွဲ့ချုပ်/ရက္ခိုင့်တပ်တော် (ULA/AA) နှင့် ပူးပေါင်းလိုက်သည်။
ဗိုလ်ချုပ်ကြီး မောင်မောင်အေး (၁၉၆၂ ဖွား) သည် ကာကွယ်ရေးဝန်ကြီးဌာန ပြည်ထောင်စုဝန်ကြီး ဖြစ်သည်။
သူသည် မြန်မာနိုင်ငံ၏ ဒုတိယဝန်ကြီးချုပ် နှင့် နိုင်ငံတော်စီမံအုပ်ချုပ်ရေးကောင်စီ အဖွဲ့ဝင် လည်းဖြစ်ခဲ့သည်။
ယင်းမတိုင်မီက တပ်မတော် တွင် နံပါတ်(၃) အဆင့်ရှိ ဗိုလ်ချုပ်ကြီး ရာထူးဖြင့် ညှိနှိုင်းကွပ်ကဲရေးမှူး(ကြည်း၊ ရေ၊‌ လေ) တာဝန် ထမ်းဆောင်ခဲ့သည်။
သူသည် တပ်မတော်လေ့ကျင့်ရေးအရာရှိချုပ်လည်း ဖြစ်ခဲ့သည်။
စစ်မှုထမ်းခြင်း သူသည် စစ်တက္ကသိုလ် အမှတ်စဉ်(၂၅) ဗိုလ်လောင်းသင်တန်းဆင်း အရာရှိတစ်ဦး ဖြစ်သည်။
ဗိုလ်ချုပ်ကြီး မြထွန်းဦး နှင့် အမှတ်စဉ် တူသည်။
ပြန်တမ်းဝင် အမှတ် ကြည်း ၁၇၅၈၀ ဖြင့် စစ်မှုထမ်းသည်။
သူသည် ဗိုလ်မှူးကြီးတာဝန်ယူစဉ်က စစ်ဆင်ရေး ကွပ်ကဲမှု ဌာနချုပ်(၆) စကခ – ၆၊ နေပြည်တော်၊ ပျဉ်းမနား၏ ဌာနချုပ်မှူး ဖြစ်ခဲ့သည်။
၂၀၁၀ ပြည့်နှစ် ဩဂုတ် လတွင် ဗိုလ်ချုပ်အဆင့်တိုးပြီး နေပြည်တော်စစ်ဌာနချုပ် တိုင်းမှူး ဖြစ်လာသည်။
၂၀၁၅ ခုနှစ် ဩဂုတ် လတွင် ဒုတိယဗိုလ်ချုပ်ကြီး ဖြစ်လာပြီး တပ်မတော်၏ လေ့ကျင့်ရေးအရာရှိချုပ် တာဝန်ယူသည်။
၂၀၂၁ မြန်မာနိုင်ငံစစ်အာဏာသိမ်းစဉ် သူသည် ဗိုလ်ချုပ်ကြီး မြထွန်းဦး တာဝန်ယူသော ညှိနှိုင်းကွပ်ကဲရေးမှူး(ကြည်း၊ ရေ၊‌ လေ) ရာထူး အား ဆက်ခံသည်။
၂၀၂၃ ခုနှစ် စက်တင်ဘာ ၂၅ ရက် တွင် ဒုတိယဗိုလ်ချုပ်ကြီး စိုးထွဋ် နှင့် ဒုတိယဗိုလ်ချုပ်ကြီး မိုးမြင့်ထွန်း တို့အား ရာထူးမှ ဖယ်ရှားပြီး နိုင်ငံတော်စီမံအုပ်ချုပ်ရေးကောင်စီ အား ပြန်လည် ပြင်ဆင်ဖွဲ့စည်းစဉ် သူသည် ကောင်စီ အဖွဲ့ဝင် အသစ် ဖြစ်လာသည်။
တပ်မတော်က အာဏာသိမ်းပြီး ၂နှစ်ခွဲကျော် အကြာမှ တပ်မတော်ထိပ်တန်းပုဂ္ဂိုလ် တစ်ဦး အနေဖြင့် ကောင်စီဝင် ရာထူး ရခဲ့ခြင်း ဖြစ်သည်။
သူသည် ၂၀၂၄ ခုနှစ် ဖေဖော်ဝါရီ ၁၆ ရက်တွင် ဖွဲ့စည်းလိုက်သည့် အရန်တပ်ဖွဲ့ဝင်ဆင့်ခေါ်ရေး ဗဟိုအဖွဲ့ အား ဦးဆောင်သူအဖြစ် ခန့်အပ်ခြင်းလည်း ခံရသည်။
၂၀၂၄ ခုနှစ် ဒီဇင်ဘာ ၁၈ ရက်တွင် သူ့ကို မြန်မာနိုင်ငံ၏ ဒုတိယဝန်ကြီးချုပ် နှင့် ကာကွယ်ရေးဝန်ကြီး အဖြစ် ပြောင်းလဲခန့်အပ်သည်။
၂၀၂၅ ခုနှစ်၊ ဇူလိုင်လ ၃၁ ရက်နေ့တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီး အသစ်ဖွဲ့စည်းလိုက်သော ဦးညိုစောအစိုးရတွင် ကာကွယ်ရေးဝန်ကြီး ရာထူးကို ဆက်လက် ခန့်အပ်ခံရသော်လည်း၊ ဒုတိယဝန်ကြီးချုပ် ရာထူးအစား အသစ်ဖွဲ့စည်းလိုက်သည့် နိုင်ငံတော်လုံခြုံရေးနှင့် အေးချမ်းသာယာရေးကော်မရှင် ၏ အဖွဲ့ဝင် တစ်ဦး အဖြစ် ခန့်အပ်ခံရသည်။
အရေးယူပိတ်ဆို့ခံရခြင်း ၂၀၂၁ မြန်မာနိုင်ငံစစ်အာဏာသိမ်းခြင်း ထဲ ထိပ်တန်းပုဂ္ဂိုလ်တစ်ဦး အနေဖြင့် ပါဝင်ခဲ့သူ ၎င်းကို အမေရိကန် အပါအဝင် အနောက်နိုင်ငံ များနှင့် ဥရောပသမဂ္ဂ တို့က ဒဏ်ခတ်အရေးယူမှုများ ပြုလုပ်သည်။
ကိုးကား ကဏ္ဍ:၁၉၆၂ မွေးဖွားသူများ ကဏ္ဍ:နိုင်ငံတော်စီမံအုပ်ချုပ်ရေးကောင်စီဝင်များ။
အရန်တပ်ဖွဲ့ဝင်ဆင့်ခေါ်ရေး ဗဟိုအဖွဲ့ () သည် အရန်တပ်ဖွဲ့ဥပဒေ အရ ပေါ်ပေါက်လာသော ဗဟို အဖွဲ့အစည်းတစ်ခု ဖြစ်သည်။
တပ်မတော်ထိပ်တန်းပုဂ္ဂိုလ် များ ဦးဆောင်မှုဖြင့် ဖွဲ့စည်းသည်။
ဗဟိုအဖွဲ့ ကို ညှိနှိုင်းကွပ်ကဲရေးမှူး(ကြည်း၊ ရေ၊‌ လေ) ဗိုလ်ချုပ်ကြီး မောင်မောင်အေး က ဥက္ကဋ္ဌ အဖြစ် ဆောင်ရွက်သည်။
မြန်မာနိုင်ငံစစ်မှုထမ်းဟောင်းအဖွဲ့ ဥက္ကဋ္ဌ က ဒုတိယဥက္ကဋ္ဌ အဖြစ် တာဝန် ယူသည်။
သမိုင်းကြောင်း ၂၀၁၀ ပြည့်နှစ် နိုဝင်ဘာ ၄ ရက်နေ့တွင် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီက ပြဋ္ဌာန်းခဲ့သော စစ်မှုထမ်းဟောင်းများအား ပြန်လည် ခေါ်ယူနိုင်မည့် အရန်တပ်ဖွဲ့ ဥပဒေ အား ၂၀၂၄ ခုနှစ် ဖေဖော်ဝါရီ ၁၃ ရက် က စပြီး အသက်ဝင်အာဏာတည်ကြောင်း နိုင်ငံတော်စီမံအုပ်ချုပ်ရေးကောင်စီ က ကြေညာပြီးနောက် ပေါ်ပေါက်လာသည့်အဖွဲ့ဖြစ်သည်။
ယင်းဥပဒေ ပုဒ်မ ၁၂ အရ အပ်နှင်းထားသည့်လုပ်ပိုင်ခွင့်များကို ကျင့်သုံး၍ ဗဟိုအဖွဲ့ အား ဖွဲ့စည်းသည်။
အရန်တပ်ဖွဲ့ဝင်ဆင့်ခေါ်ရေးဗဟိုအဖွဲ့ တွင် အဖွဲ့ဝင် (၁၃ ) ဦး ပါသည်။
ရည်ရွယ်ချက် အရန်တပ်ဖွဲ့ဥပဒေကို အကောင်အထည်ဖော်ဆောင်ရွက်နိုင်ရန်အတွက် ဖွဲ့စည်းခြင်းဖြစ်သည်။
ဖွဲ့စည်းပုံ ၂၀၂၄ ခုနှစ် ဖေဖော်ဝါရီ ၁၆ ရက် တွင် ဖွဲ့စည်းလိုက်သည့် ဗဟိုအဖွဲ့ ဥက္ကဋ္ဌ နှင့် အွဲ့ဝင် များမှာ အောက်ပါအတိုင်းဖြစ်သည်။
စဉ် ရာထူး တာဝန်၁ညှိနှိုင်းကွပ်ကဲရေးမှူး(ကြည်း၊ ရေ၊‌ လေ)ကာကွယ်ရေးဦးစီးချုပ်ရုံး(ကြည်း) ဥက္ကဋ္ဌ ၂ဥက္ကဋ္ဌ မြန်မာနိုင်ငံစစ်မှုထမ်းဟောင်းအဖွဲ့ဒုတိယဥက္ကဋ္ဌ(၁)၃စစ်ရေးချုပ် စစ်ရေးချုပ်ရုံးဒုတိယဥက္ကဋ္ဌ(၂)၄စစ်ဦးစီးအရာရှိချုပ်(ကြည်း) ကာကွယ်ရေးဦးစီးချုပ်ရုံး(ကြည်း) အဖွဲ့ဝင်၅ စစ်ဦးစီးအရာရှိချုပ်(ရေ) ကာကွယ်ရေးဦးစီးချုပ်ရုံး(ရေ) အဖွဲ့ဝင်၆စစ်ဦးစီးအရာရှိချုပ်(လေ) ကာကွယ်ရေးဦးစီးချုပ်ရုံး(လေ)အဖွဲ့ဝင်၇ တွဲဖက်စစ်ရေးချုပ် စစ်ရေးချုပ်ရုံးအဖွဲ့ဝင်၈ တွဲဖက်စစ်ထောက်ချုပ် စစ်ထောက်ချုပ်ရုံးအဖွဲ့ဝင်၉ ဒုတိယစစ်ရာထူးခန့်ချုပ် စစ်ရာထူးခန့်ချုပ်ရုံးအဖွဲ့ဝင်၁၀ တွဲဖက်စစ်ဥပဒေချုပ် စစ်ဥပဒေချုပ်ရုံးအဖွဲ့ဝင်၁၁ ဒုတိယတပ်မတော်လေ့ကျင့်ရေးအရာရှိချုပ် တပ်မတော်လေ့ကျင့်ရေးအရာရှိချုပ်ရုံးအဖွဲ့ဝင်၁၂ ညွှန်ကြားရေးမှူး တပ်မတော်မှတ်တမ်းညွှန်ကြားရေးမှူးရုံးအတွင်းရေးမှူး၁၃ ဒုတိယညွှန်ကြားရေးမှူး တပ်အင်အားဖြည့်တင်းရေးညွှန်ကြားရေးမှူးရုံးတွဲဖက်အတွင်းရေးမှူး ဆက်စပ်ဖတ်ရှုရန် အရန်တပ်ဖွဲ့ဥပဒေ မြန်မာဥပဒေသတင်းအချက်အလက်ရှိ အရန်တပ်ဖွဲ့ဥပဒေ မြန်မာနိုင်ငံ၏ ပြည်သူ့စစ်မှုထမ်းဥပဒေ ပြည်သူ့စစ်မှုထမ်းဆင့်ခေါ်ရေး ဗဟိုအဖွဲ့ ဥပဒေအရ စစ်မှုထမ်းခြင်း ကိုးကား Category:မြန်မာနိုင်ငံရှိ အစိုးရအဖွဲ့အစည်းများ ကဏ္ဍ:တပ်မတော် Category:စစ်ရေး Category:ကာကွယ်ရေး။
သံပခြုပ် (Sea urchins) သည် ပင်လယ်‌ရေအောက် ပင်လယ်ကြမ်းခင်းအောက်တွင် နေထိုင်လေ့ရှိပြီး အနက် ခန့်တွင် တွေ့ရှိရလေ့ရှိသည်။
မျိုးစိတ်ပေါင်း ၉၅၀ ခန့်ရှိပြီး ကမ္ဘာအနှံ့ရှိပင်လယ်တိုင်းတွင် ပျံ့နှံ့နေထိုင်ကြသည်။
လုံးဝန်းသောပုံစံရှိသော အခွံအား စူးချွန်များဖြင့် ဖုံးအုပ်ထားသည်။
စူးချွန်များသည် မှ အထိ ရှိတတ်သည်။
အဓိက အစားအစာမှာ ရေညှိများဖြစ်သော်လည်း နှေးကွေးစွာ သွားလာတတ်သော တိရိစ္ဆာန်များကိုလည်း စားသုံးတတ်သည်။
သံပခြုပ်များကို ပြန်လည်စားသုံးသော သားရဲများမှာ ငါး၊ ကြယ်ငါး၊ ကဏန်း၊ ပင်လယ်နေ နို့တိုက်သတ္တဝါများနှင့် လူသားများ ဖြစ်ကြသည်။
ကိုးကား ကဏ္ဍ:ရေသတ္တဝါများ ကဏ္ဍ:ကျောရိုးမဲ့သတ္တဝါများ။
ရဲဘော်ဖိုးသံချောင်း (၁၉၄၅ မွေးဖွား) သည် မြန်မာ တော်လှန်ရေးသမား၊ စာရေးဆရာ၊ ဂျာနယ်လစ်တစ်ဦး ဖြစ်ပြီး လက်ရှိတွင် ဗမာပြည်ကွန်မြူနစ်ပါတီ၏ ပြောရေးဆိုခွင့်ရှိသူ ဖြစ်သည်။
လူထုဦးလှနှင့် လူထုဒေါ်အမာတို့၏ သားဖြစ်ပြီး စာရေးဆရာ ညီပုလေး၏ အစ်ကို ဖြစ်သည်။
အစောပိုင်းဘဝ ဖိုးသံချောင်းကို ၁၉၄၅ ခုနှစ် ဇူလိုင်လ ၂၃ ရက်နေ့တွင် မန္တလေးမြို့၌ စာရေးဆရာနှင့် ထုတ်ဝေသူများဖြစ်သော လူထုဦးလှနှင့် လူထုဒေါ်အမာတို့က မွေးဖွားခဲ့ပြီး ငယ်မည် ဖိုးသံချောင်း ကျောင်းနာမည် အိုင်ဗင်လှ(Ivan Hla)​ခေါ် ချစ်ခင် ဖြစ်သည်။
မန္တလေးမြို့ရှိ စိန့်ဂျိုးဇက်ကွန်ဗင့်ကျောင်း နှင့် စိန့်ပီတာအထက်တန်းကျောင်းများတွင် ပညာသင်ကြားခဲ့သည်။
နိုင်ငံရေး ငယ်စဉ်ကပင် နိုင်ငံရေးတွင် စိတ်ပါဝင်စားခဲ့သူဖြစ်သည်။
၁၉၆၀ တွင် မန္တလေးတက္ကသိုလ်တွင် တက်ရောက်ခဲ့ပြီးနောက် ကျောင်းသားအရေး လှုပ်ရှားမှုများတွင် ပါဝင်ခဲ့သည်။
ဗမာနိုင်ငံလုံးဆိုင်ရာ ကျောင်းသားသမဂ္ဂများ အဖွဲ့ချုပ် မန္တလေးတိုင်း၏ အတွင်းရေးမှူးနှင့် မန္တလေးတက္ကသိုလ်ကျောင်းသားများတပ်ဦး၏ တွဲဖက်အတွင်းရေးမှူးအဖြစ်လည်း ဆောင်ရွက်ခဲ့သည်။
စစ်အစိုးရကို ဆန့်ကျင်မှုများကြောင့် ၁၉၆၆ ခုနှစ် ဇူလိုင်လ ၄ ၇က်နေ့တွင် ဖမ်းဆီးထိန်းသိမ်းခ့ရသည်။
၁၉၆၉ ခုနှစ်တွင် ကိုကိုးကျွန်းသို့ ထောင်ဒဏ်တစ်သက်ဖြင့် ပို့ဆောင်ခံရသည်။
ကိုကိုးကျွန်းသို့ ရောက်ရှိပြီးချိန်တွင် အမည်အား "ချစ်ခင်" မှ "ဖိုးသံချောင်း" သို့ ပြောင်းလဲခဲ့ကာ ဗန်းမော်တင်အောင်၊ မြသန်းတင့် အစရှိသော ထင်ရှားသည့် စာရေးဆရာများနှင့်လည်း ရင်းနှီးခဲ့သည်။
ဖိုးသံချောင်းအား ကိုကိုးကျွန်းရှိ နိုင်ငံရေးအကျဉ်းသားများ၏ အခွင့်အရေးအတွက် လှုပ်ရှားမှုများတွင် ပါဝင်ရန် ဗမာပြည်ကွန်မြူနစ်ပါတီက လျှို့ဝှက်စွာ ကမ်းလှမ်းခဲ့သည်။
၁၉၇၂ ခုနှစ်တွင် အစိုးရ၏ လွတ်ငြိမ်းချမ်းသာခွင့်ဖြင့် ထောင်မှ လွတ်မြောက်လာခဲ့သော်လည်း ထောက်လှမ်းရေး၏ အနီးကပ်စောင့်ကြည့်ခြင်းကို ခံခဲ့ရသည်။
၁၉၆၇ ခုနှစ် ဩဂုတ်လ ၃၀ ရက်နေ့တွင် စစ်တပ်၏ ဖမ်းဆီးခံရမှုမှ လွတ်မြောက်လာခဲ့ကာ ဗကပ၏ ရှေ့တန်းသို့ ရောက်ရှိသွားခဲ့သည်။
၁၉၈၉ ခုနှစ် ဗကပ ရှေ့တန်းအရေးအခင်းအပြီးတွင် ဗကပ၏ ဗဟိုကော်မတီအဖွဲ့ဝင်အဖြစ် ရွေးချယ်ခံရကာ ပါတီ၏ ပြောရေးဆိုခွင့်ရှိသူ ဖြစ်လာခဲ့သည်။
ကျန်ရှိသော ရဲဘော်များနှင့်အတူ ကူမင်းမြို့သို့ ပြောင်းရွှေ့ခဲ့သည်။
၀၂၁ ခုနှစ် မြန်မာနိုင်ငံ စစ်အာဏာသိမ်းပြီးနောက်တွင် ဖိုးသံချောင်းနှင့် အခြား ဗကပ အဖွဲ့ဝင်များသည် တရုတ်-မြန်မာနယ်စပ်သို့ ပြန်လည်ဝင်ရောက်ခဲ့ပြီး ဗကပ၏ လက်နက်ကိုင်အဖွဲ့ကို ပြည်သူ့လွတ်မြောက်ရေးတပ်မတော် အဖြစ် ပြန်လည် ဖွဲ့စည်းခဲ့သည်။
ညီနောင်မဟာမိတ်သုံးဖွဲ့က စစ်ကောင်စီအား တိုက်ထုတ်ရန် ၁၀၂၇ စစ်ဆင်ရေးကို ကြေညာခဲ့ပြီးနောက် စစ်ဆင်ရေးတွင် မဟာမိတ်အဖြစ် ပူးပေါင်းပါဝင်ခဲ့ပြီး သိန္နီမြို့နှင့် ကွတ်ခိုင်မြို့များ သိမ်းယူရာတွင် ပါဝင်ခဲ့သည်။
စာပေလက်ရာများ သေနတ်ကို အမိန့်ပေးနိုင်ရင် အစိုးရဖြစ်တဲ့ခေတ် အရင်းရှင်စနစ်၏ အမြင့်ဆုံးစနစ်ဖြစ်သော နယ်ချဲ့စနစ် ၁၀၈ စစ်ဒေသသို့ ကျောင်းသား ထောင် တော်လှန်ရေးသမား စစ်တပ်နှင့် နိုင်ငံရေး ကိုးကား ကဏ္ဍ:မြန်မာ့နိုင်ငံရေးသမားများ ကဏ္ဍ:၁၉၄၅ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
ထွန်းထွန်း (၂၄ ဒီဇင်ဘာ ၁၉၈၃ မွေးဖွား) သည် မြန်မာ အမျိုးသား အဆိုတော်နှင့် သရုပ်ဆောင်တစ်ဦး ဖြစ်သည်။
ထွန်းထွန်းသည် ဗီဒီယိုဇာတ်လမ်း ၁၀၀ ကျော်နှင့် ရုပ်ရှင်ဇာတ်လမ်း ၄၀ ကျော်တို့တွင် ပါဝင်သရုပ်ဆောင်ထားသည်။
အစောပိုင်းဘဝနှင့် ပညာရေး ထွန်းထွန်းကို ၁၉၈၃ ခုနှစ် ဒီဇင်ဘာလ ၂၄ ရက်နေ့တွင် ရန်ကုန်မြို့၌ မွေးဖွားခဲ့သည်။
ငယ်မည်မှာ ထင်အောင်ထွန်း ဖြစ်သည်။
သူ၏ အဖိုးဖြစ်သူမှာ မြန်မာဂီတပညာရှင် တေးသံရှင် ဦးအံ့ကြီး ဖြစ်သည်။
ဒဂုံတက္ကသိုလ်မှ အင်္ဂလိပ်စာအထူးပြုဖြင့် ဘွဲ့ရရှိခဲ့သည်။
အနုပညာလုပ်ကိုင်ခြင်း ၂၀၀၁ ခုနှစ်တွင် အနုပညာလုပ်ငန်းကို စတင်လုပ်ဆောင်ခဲ့သည်။
Examplez အမည်ရှိ အမျိုးသား ဂီတအဖွဲ့ဖြင့် အယ်လဘမ် လေးခု ထွက်ရှိခဲ့သည်။
ယင်းနောက် တေးရေး၊ အဆိုတော်နှင့် ထုတ်လုပ်သူအဖြစ်လည်း ဆောင်ရွက်ခဲ့သည်။
ရုပ်မြင်သံကြားကြော်ငြာများ၊ ပိုစတာများ၊ ပြက္ခဒိန်များနှင့် မဂ္ဂဇင်းများတွင်လည်း မော်ဒယ်အနေဖြင့် ပါဝင်ခဲ့သည်။
၂၀၀၂ ခုနှစ်တွင် သရုပ်ဆောင်လောကသို့ ရောက်ရှိခဲ့သည်။
၂၀၀၇ ခုနှစ်မှစကာ ထာဝရနှင်းဆီ အမည်ရှိ အငြိမ့်တွင် နေတိုး၊ မိုးမိုး၊ ရဲလေးနှင့် ကျော်ကျော်ဗိုလ်တို့နှင့်အတူ ပါဝင်ကပြခဲ့သည်။
ဗီဒီယိုဇာတ်လမ်း ၁၀၀ ကျော်နှင့် ရုပ်ရှင်ဇာတ်လမ်း ၄၀ ကျော်တို့တွင် ပါဝင်သရုပ်ဆောင်ခဲ့ကာ အုတ်ကြားမြက်ပေါက် ရုပ်ရှင်ဇာတ်ကားဖြင့် ၂၀၁၆ ခုနှစ်အတွက် အကောင်းဆုံး အမျိုးသား ဇာတ်ဆောင်ဆုကို ရရှိခဲ့သည်။